CELEX: 62014TN0548
Language: sk
Date: 2014-07-24 00:00:00
Title: Vec T-548/14: Žaloba podaná 24. júla 2014 – Španielsko/Komisia

15.9.2014   
            
            
               SK
            
            
               Úradný vestník Európskej únie
            
            
               C 315/69
            
         Žaloba podaná 24. júla 2014 – Španielsko/Komisia
   (Vec T-548/14)
   2014/C 315/114
   Jazyk konania: španielčina
   
      Účastníci konania
   
   
      Žalobca: Španielske kráľovstvo (v zastúpení: A. Rubio González, abogado del Estado)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               čiastočne zrušil rozhodnutie z 15. mája 2014, ktorým bolo konštatované, že v konkrétnom prípade bolo uloženie dovozného cla odôvodnené pre konkrétne clo a nie je odôvodnené pre iné clo (spis REM 03/2013), a
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby, žalobkyňa uvádza tri žalobné dôvody.
   
               1.
            
            
               Prvý žalobný dôvod je založený na porušení článku 220 ods. 2 písm. b) piateho pododseku nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, s. 1)
               
                           —
                        
                        
                           V tomto ohľade sa uvádza, že Oznámenie pre dovozcov zverejnené 21. mája 2010 odkazuje výhradne na dovozy výrobkov z tuniaka z Kolumbie a El Salvadoru, pričom nezahŕňa Ekvádor a obsahuje len všeobecnú poznámku v tom zmysle, že nemožno vylúčiť nezrovnalosti v iných krajinách týkajúce sa kumulácie pôvodu. Uverejnené oznámenie spĺňa rovnaké požiadavky ako všetky predchádzajúce oznámenia týkajúce sa Kolumbie a El Salvadoru, ale nemožno ho svojvoľne rozšíriť na iné krajiny len na základe skutočnosti, že obsahuje všeobecný odkaz na možné nezrovnalosti.
                        
                     
         
               2.
            
            
               Druhý žalobný dôvod sa týka porušenia článku 239 colného kódexu Spoločenstva
               
                           —
                        
                        
                           V tejto súvislosti sa uvádza, že v prejednávanej veci sa uskutočnilo konanie na účely získania osvedčenia pôvodu v súlade s predpismi príslušných orgánov, ktoré právne predpisy uplatňujú nesprávne a neplnia si svoje povinnosti v oblasti vydávania osvedčení a kontroly riadneho fungovania systému. Okrem toho ide o pretrvávajúce konanie, ktoré prispieva k tomu, že hospodárske subjekty získavajú legitímnu dôveru. Požiadavky pre uznanie, že ide o zvláštnu situáciu v rámci preferenčného režimu, sú teda splnené.
                        
                     
         
               3.
            
            
               Tretí žalobný dôvod sa týka porušenia článku 220 ods. 2 písm. b) piateho pododseku colného kódexu Spoločenstva, pokiaľ ide o pravidlo o regionálnej kumulácii stanovené vo vykonávacom nariadení
               
                           —
                        
                        
                           V tomto zmysle sa uvádza, že hoci príslušnosť k tej istej regionálnej skupine sa priamo spája s pravidlom o regionálnej komunikácii vo všeobecnom odkaze na možnosť nezrovnalostí, nemôže mať v žiadnom prípade vplyv na právo odvolávať sa na dobrú vôľu pri plneniach, pri ktorých sa nepoužíva pravidlo kumulácie s krajinami uvedenými v oznámení. V tomto prípade nemožno obmedzenie uplatniť na uvedené dovozy, ktoré sa netýkajú výrobkov pochádzajúcich z Kolumbie a EL Salvadoru.